கேப்டன் மனோஜ் குமார் பாண்டே (பரம் வீர் சக்கரம்) (Manoj Kumar Pandey), (25 சூன் 1975 – 3 சூலை 1999) இந்திய இராணுவ அதிகாரியும், இராணுவத்தின் மிக உயரிய பரம் வீர் சக்கரம் விருதை பெற்றவரும் ஆவார். கோர்க்கா ரைபிள்ஸ் படையணியில் அதிகாரியான கேப்டன் மனோஜ் குமார் பாண்டே 1999 கார்கில் போரில் வீரதீரத்துடன் போராடியமைக்காக 1999-இல் இவருக்கு இந்தியக் குடியரசுத் தலைவரின் பரம் வீர் சக்கரம் விருது வழங்கப்பட்டது. இவர் புனேவில் தேசிய பாதுகாப்பு அகாதமியில் பட்டப்படிப்பு பயின்றவர்.இவர் 1997-இல் கோர்க்கா ரைபிள்ஸ் படையணியின், 11-வது பிரிவின் அதிகாரியாகப் பொறுப்பேற்றவர்.